แฟนหนูเป็นไทรอยด์เป็นพิษค่ะ ถ้าหนูท้องมีผลต่อลูกมั้ยค่ะ
สวัสดีค่ะ หากฝ่ายชายเป็นไทรอยด์เป็นพิษ จะไม่ได้ส่งผลต่อฝ่ายหญิง คือฝ่ายหญิงก็จะสามารถมีลูกได้ตามปกติ และจะไม่ได้ส่งผลต่อการตั้งครรภ์แต่อย่างใด คือไม่ได้ทำให้เกิดการแท้ง หรือทารกมีความผิดปกติอะไรค่ะ ส่วนการที่ผู้ชายเป็นไทรอยด์เป็นพิษ ก็ไม่ได้ทำให้เป็นหมันแต่อย่างใดค่ะแต่หากฝ่ายหญิงเป็นไทรอยด์เป็นพิษ ก็สามารถตั้งครรภ์มีลูกได้เช่นกัน เพียงแต่ต้องรักษาจนฮอร์โมนไทรอยด์อยู่ในเกณฑ์ปกติเสียก่อน ซึ่งแพทย์จะเป็นคนแจ้งให้ทราบว่าสามารถตั้งครรภ์ได้หรือยัง และเมื่อตั้งครรภ์ก็ต้องอยู่ในความดูแลใกล้ชิดของแพทย์ด้วย การตั้งครรภ์ก็จะเป็นไปอย่างปลอดภัยค่ะ